**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL klaipėdos miesto savivaldybės tarybos 2011 m. gegužės 26 d. sprendimo nr. t2-160 „dėl uždarosios akcinės bendrovės „lamberta“ klaipėdos mieste tiekiamos šilumos bazinės kainos, šilumos kainos ir karšto vandens kainos dedamųjų nustatymo“ pakeitimo**

  Nr.

Klaipėda

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290, Nr. 137-5379; 2009, Nr. 77-3165; 2010, Nr. 25-1177, Nr. 51-2480, Nr. 86-4525; 2011, Nr. 52-2504) 16 straipsnio 2 dalies 37 punktu, Lietuvos Respublikos šilumos ūkio įstatymo (Žin., 2003, Nr. 51-2254; 2007, Nr. 130-5259; 2009, Nr. 61-2402) 32 straipsnio 5 dalies 2 punktu, Šilumos kainų nustatymo metodikos, patvirtintos Valstybinės kainų ir energetikos kontrolės komisijos 2009 m. liepos 8 d. nutarimu Nr. O3-96 (Žin., 2009, Nr. 92-3959; 2010, Nr. 122-6255), 48 punktu, Klaipėdos miesto savivaldybės taryba nusprendžia:

1. Pakeisti Klaipėdos miesto savivaldybės tarybos 2011 m. gegužės 26 d. sprendimo Nr. T2-160 ,,Dėl uždarosios akcinės bendrovės ,,Lamberta“ Klaipėdos mieste tiekiamos šilumos bazinės kainos, šilumos kainos ir karšto vandens kainos dedamųjų nustatymo“ 2 punktą ir išdėstyti jį taip:

,,2. Nustatyti uždarajai akcinei bendrovei „Lamberta“ iki 2013 m. gruodžio 1 d. šilumos kainos dedamąsias be pridėtinės vertės mokesčio:

2.1. šilumos vienanarę kainą, išreiškiamą formule – 6,61 + **T**kd:

2.1.1. vienanarės kainos pastoviąją dedamąją – 6,61 ct/kWh;

2.1.2. vienanarės kainos kintamąją dedamąją – **T**kd;

2.1.3. šilumos kainos kintamosios dedamosios **T**kd formulę:

**T**kd= 0,70 + (402,46 x **T**kuro)/(3,69 x 10000),

čia **T**kuro – gamtinių dujų kaina, Lt/tne;

2.2. šilumos dvinarę kainą:

2.2.1. dvinarės kainos pastoviąją dalį (už suvartotą šilumos srauto vidutinę galią) – 48,42 Lt/kW per mėnesį;

2.2.2. dvinarės kainos kintamąją dalį (už suvartotą šilumos kiekį), išreiškiamą formule – **T**dvk= **T**kd.“

2. Skelbti apie šį sprendimą vietinėje spaudoje ir visą sprendimo tekstą – Klaipėdos miesto savivaldybės interneto tinklalapyje.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras |  |

|  |  |
| --- | --- |
| Teikėja – Savivaldybės administracijos direktorė | Judita Simonavičiūtė |

Skirmantas Adašiūnas, tel. 39 60 82

2012-10-17